als_Latn dik_Latn sna_Latn
SHBA, arrestohet i dyshuari për plagosjen e 2 policëve në Ferguson
- 930 Lexime
- (05:46 , 16/03/2015)
- 0 Komente
SHBA-Policia në Ferguson, një rrethinë e qytetit St. Louis në Mizuri arrestoi 20 vjeçarin Jeffrey Williams në lidhje me hapjen zjarr dhe plagosjen e dy policëve gjatë një proteste para policisë.
Prokurori i St. Louis, Robert McCulloch tha se nuk është e qartë nëse i dyshuari kishte vënë në shënjestër policët kur kishte hapur zjarr dhe se i dyshuari përballet me akuza për sulm në shkallë të parë.
Incidenti ndodhi të enjten në mëngjes, pak orë pasi shefi i policisë së qytetit dha dorëheqjen pas një raporti të Departamentit të Drejtësisë ku akuzohej ky departament për veprime që tregojnë shenja racizmi.
Një nga oficerët u godit në shpatull dhe tjetri në fytyrë. Pas ndihmës mjekësore të dy pritet që ta marrin veten plotësisht.
(d.d/BalkanWeb)
als_Latn glg_Latn unk als_Latn als_Latn als_Latn als_Latn als_Latn kab_Latn